《壶中天 题记二田》
清代·赵芬

沧浪万顷，卧冰奁、冷浸一天空翠。

爱此溪山供秀润，扫荡烦襟如洗。料理琴书，品题风月，别是闲滋味。

莲幽竹笛，倚阑疑非人世。

此地宜有词仙，联镳飞盏，人在行云里。

翰墨流传知几许，写出江南烟水。坐石谈玄，飞觞溪白，过雨凉生袂。

剨然长啸，半滩鸥鹭惊起。

作者简介：赵芬，字仪姞，一字子逸，号次鸿，晚号善约老人，上海人。户部侍郎赵秉冲女，批验大使乌程汪延泽继室，日桢母。工诗词，有《滤月轩集》。